Kannanotto

Turun Metalli 49:n toimikunta

09.09.2015  
julkaisuvapaa heti

**Hallitus jatkaa seilaamista hyvin vaarallisilla vesillä!**

Raaka leikkauslista on tuotu päivänvaloon ja se ei hyvältä näytä. Kovimmat leikkaukset osuvat heihin, jotka jo valmiiksi taistelevat jokapäiväisen leivän eteen.

Hallituksen näennäinen leikkauslista rikkaita varten on pelkkää savuverhon puhaltamista tyrmistyneiden ihmisten silmiin. Jo sen väliaikaisuus paljastaa pelkän ulkokuoren kiillotuksen, puhumattakaan ministerien yhden viikon palkatta olemisesta. Silkkaa sumutusta ja ihmisten ajattelukyvyn aliarvioimista.

Näiden leikkurilistalla olevien asioiden eteen on vuosikymmenet taisteltu ammattiyhdistysliikkeessä sekä sen ulkopuolella. Nyt tämä hallitus aikoo romuttaa kaiken yhdessä hetkessä ja palauttaa Suomen 1800-luvulle, jossa työläiset olivat vain orjia.

Hallitus on nyt totisesti näyttänyt todellisen alhaisen luonteensa näillä epäoikeudenmukaisilla leikkauksilla, jotka jälleen satuttavat niitä, jotka eivät pysty puolustautumaan.

Turun Metalli 49 kehottaa kansalaisia näyttämään joukkovoimansa tätä raakaa hallituspolitiikkaa vastaan ja vaikka tarvittaessa yleislakolla lopettamaan tämän hallituksen seilaamiset!

Lisätietoja:  
puheenjohtaja  
Antero Palomäki  
040- 701 86 57